-Ամեն ինչ պատահաբար ստացվեց։ Քրոջս ընտանիքի հետ մեկնեցի Ամերիկա, որպեսզի այնտեղ բնակվող ընկերներիս միջոցով օգնեմ նրանց տեղավորվել եւ աշխատանք գտնել։ Երբ որոշ ժամանակ անց ցանկանում էի վերադառնալ, պարզվեց, որ առողջական խնդիրների պատճառով չեմ կարող ինքնաթիռ նստել։ Ամուսինս՝ Հրահատ Գեւորգյանը, այդ ժամանակ «Լրաբերի» տնօրենն էր։ Նա մնաց Հայաստանում, ես՝ Ամերիկայում։ Ամիսներ անց ծնվեց երեխաս։ Ամուսինս նրան տեսավ, երբ արդեն ինը ամսական էր։ Հետո ծնվեց երկրորդ երեխաս։ Որոշ ժամանակ անց մենք վերադարձանք Հայաստան եւ հինգ տարի ապրեցինք հայրենիքում։